Blanquerna FCRI, al Word Press Freedom Day | Blanquerna - Universitat Ramon Llull
El degà de la Facultat, professor Josep Maria Carbonell; el director del Grau en Periodisme, professor Marçal Sintes, i el professor Jaume Suau han estat a Helsinki, en el marc del projecte europeu MedMedia i el World Press Freedom Day de la Unesco.
Els representants de la Facultat han tingut una sessió de treball amb delegats d'universitats de països del nord d'Àfrica i de l'Orient mitjà per debatre futurs projectes comuns i veure com millorar l'educació en comunicació a la regió. També han organitzat un panel sobre diferents models d'estudis en periodisme.
Blanquerna lidera aquesta xarxa d'univesitats del nord d'Àfrica i de l'Orient mitjà. En els esdeveniments a Helsinki, els professors s’han trobat amb representants de l'Université Libre de Brussel·les i del Goldsmiths College de Londres, amb l'objectiu d’estrènyer les relacions entre universitats de la regió i europees.